Foto: RIA Novosti / Aleksey Drujinin Saudiya Arabistoni valiahd shahzodasi Muhammad bin Salmon Ol Saud 19 martda AQShga rasmiy safar bilan jo‘nadi. Uning AQShga tashrifi 2 haftaga yaqin davom etadi, deb ma’lum qilindi qirollik devonxonasida. Ta’kidlanishicha, AQShga Saudiya Arabistoni qiroli topshirig‘i bilan jo‘nagan valiahd shahzoda AQSh prezidenti Donald Tramp va bir qator yuqori lavozimli davlat xizmatchilari bilan ikki tomonlama munosabatlar va o‘zaro manfaatli muammolarni muhokama qilish uchun uchrashadi. Ma’lum qilinishicha, valiahd shahzoda AQShga safari davomida 7 ta shaharga tashrif buyuradi.